钦定古今图书集成/明伦汇编/闺媛典/第135卷 > 范氏二女
## 钦定古今图书集成/明伦汇编/闺媛典/第135卷 > 范氏二女

按《明外史列女传》：“会稽范氏二女，幼好读书，并通《列
女传》。长适江，一月寡。次将归傅而婿亡，二女同守节。
筑高垣，围田十亩，穿井其中，为屋三楹以居。时当种
获，父启圭窦，率佣以入，馀日则塞其窦，共汲井灌田，
如是者三十年，自为茔于屋。后成化中卒，竟合葬焉。
族人即其田立祠以祀。”